钦定古今图书集成/理学汇编/经籍典/第089卷 > 《进士策问》唐·权德舆
## 钦定古今图书集成/理学汇编/经籍典/第089卷 > 《进士策问》唐·权德舆

问：作《易》者其有忧患乎？文曰：“乐天知命故不忧，鼓天
下之动者存乎辞。”又曰：“吉人之辞寡。”寂然不动，则感
而遂通，见几而作，乃不俟终日。岂各有所趣，幸备言
其方。至若巽之于人，为广颡白眼，坎之于马，为美脊
薄蹄，诚曲成以弥纶，何取象之琐细？伫闻体要，然后
忘言。